Форд Сиера
„Форд Сиера“ (Ford Sierra) е модел големи автомобили (сегмент D), произвеждан от американската компания „Форд“ в Европа през периода октомври 1982 до март 1993 година.

Представен е през юни 1982 година като наследник на „Форд Таунус“. На 13 октомври 1982 г. започват продажбите – 2 700 500 автомобила са произведени до края на 1993 г. „Форд Сиера“ се предлага с двигатели от 1,3 до 2,9 L с мощност от 60 к.с. до 220 к.с.

През 1993 година е заменен от модела „Форд Мондео“.



Основни типове двигатели 
 ОНС (1,3, 1,6, 1,8, 2 )
 DOHC (2,0i и 2 Cosworth 16V)
 CVH (1,6 и 1,8)
 V6 (2,0, 2,3, 2,8, 2,9)
 Diesel (2,3 и 1,8 TD)

Двигателите от типа ОНС са най-често срещаните при Ford Sierra. Най-малкият с обем 1.3 и мощност 60 к.с. се произвежда само за английския пазар и още в средата на 80-те е изключен от гамата предлагани двигатели като базов става 1,6 литровия с мощност 75 к.с.(72 к.с. при наличие на катализатор). Следва 1,8 с мощност 90 к.с. (87 к.с. с кат.) и 2,0-литровият ОНС 115 к.с. и 101 к.с. с катализатор. Дизела с обем 2,3 и мощност 67 к.с. се предлага от 1982 г. до 1989 г. През 1990 г. той е заменен с 1,8 литровия турбо дизел, 75 к.с.

През 1988 г. започва монтирането и на два нови за Sierra двигатели тип CVH. Разработен и поставян първо на Ford Escort, тези двигатели се монтират и на Sierra до края на производството ѝ през 1993 г. Обема им е 1,6 с мощност 80 к.с. и 1,8 с мощност 90 к.с.

През май 1989 г. се появява и двигателят DOHC с два вала и обем 2 литра, мощноста е 125 к.с. или 120 к.с. с катализатор. С него започва и поставянето на нов вид скоростна кутия тип МТ75 специално разработена за моделите Cosworth през 1988 г., които също са с 2,0-литров двигател DOHC, но с 16 клапана, турбо и мощност 204 к.с. или 220 к.с. 4x4.

Двигателите V6 са доста рядко срещани, обикновено се слагат на моделите 4х4. Мощността на този с обем 2,9 е 150 к.с., той заменя 2,8-литровият през 1989 г.

Дизайн и купе 
 юни 1982 г. – Представена е версия с 3 и 5 врати хечбек и комби.
 1985 г. – Поставя се нова предна маска в зависимост от нивото на оборудване и екстрите.
 февруари 1987 г. – Представена е версия седан с 4 врати и изцяло обновения външен и вътрешен вид на автомобила. Фаровете са нови и по-големи, мигачите са вече до тях. Вратите, таблото и уредите, седалките също са нови. Предното стъкло е по-голямо.
 януари 1990 г. – Отново освежаване на интериора – нова долна част на арматурното табло, леки промени по горната. Седалките и вратите също са с обновени. Мигачите са бели на цвят, а стоповете са потъмнени.
 август 1991 г. – Последната основна промяна – нови брони с цвета на купето, нова горна част на таблото, нови кори на вратите, нови седалки.
 1992] г. – Леки промени по екстериора и интериора.

Източници 
Сиера
Големи автомобили